title: Vykonávacie nariadenie Komisie (EÚ) č. 372/2011 z  15. apríla 2011 , ktorým sa stanovuje obmedzenie množstva cukru a izoglukózy na vývoz mimo kvóty do konca hospodárskeho roku 2011/2012

text:
               16.4.2011

               SK

               Úradný vestník Európskej únie

               L 102/8

         VYKONÁVACIE NARIADENIE KOMISIE (EÚ) č. 372/2011
   z 15. apríla 2011,
   ktorým sa stanovuje obmedzenie množstva cukru a izoglukózy na vývoz mimo kvóty do konca hospodárskeho roku 2011/2012
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 61 prvý odsek písm. d) v spojení s článkom 4,
   keďže:

               (1)

               V súlade s článkom 61 prvým odsekom písm. d) nariadenia (ES) č. 1234/2007 sa množstvo vyrobeného cukru alebo izoglukózy presahujúce kvótu uvedenú v článku 56 uvedeného nariadenia môže vyviezť len v rámci obmedzenia množstva, ktoré je potrebné stanoviť.

               (2)

               Nariadením Komisie (ES) č. 951/2006 (2) sa stanovujú podrobné vykonávacie pravidlá pre vývoz mimo kvóty, najmä pokiaľ ide o vydávanie vývozných povolení. Obmedzenie množstva by sa však malo stanoviť na každý hospodársky rok vzhľadom na možné príležitosti na vývozných trhoch.

               (3)

               Pre niektorých výrobcov cukru a izoglukózy v Únii predstavuje vývoz z Únie dôležitú súčasť ich hospodárskej činnosti a už si mimo Únie vytvorili tradičné trhy. Vývoz cukru a izoglukózy na tieto trhy by mohol byť z hospodárskeho hľadiska rentabilný aj bez poskytovania vývozných náhrad. Z tohto dôvodu je potrebné stanoviť obmedzenie množstva cukru a izoglukózy na vývoz mimo kvóty, aby dotknutí výrobcovia v EÚ mohli pokračovať v zásobovaní svojich tradičných trhov.

               (4)

               Na hospodársky rok 2011/2012 sa odhaduje, že stanovenie obmedzenia množstva na 650 000 ton v ekvivalente bieleho cukru v prípade vývozu cukru mimo kvóty a na 50 000 ton sušiny v prípade izoglukózy mimo kvóty by zodpovedalo dopytu na trhu.

               (5)

               Ceny cukru na svetových trhoch sú od októbra 2010 konštantne vysoké a z predpovedí cien na svetových trhoch na základe futuritných trhov v Londýne a New Yorku vyplýva, že zostanú vysoké počas celého roka 2011 a dlhšie. Z tohto dôvodu nie je jednoduché mať solídne odhady množstiev, ktoré by sa v konečnom dôsledku doviezli do Únie. Zo skúseností získaných v hospodárskom roku 2010/2011 vyplýva, že určité množstvá cukru mimo kvóty sa museli uvoľniť na vnútornom trhu, aby sa zabezpečila primeraná dodávka na trhu Únie. Preto je vhodné, aby sa vývoz mimo kvóty umožnil od 1. januára 2012, pretože dovtedy budú k dispozícii jednoznačnejšie informácie o skutočnej situácii dodávok v Únii.

               (6)

               Vývoz cukru z Únie do určitých blízkych miest určenia a tretích krajín, ktoré poskytujú výrobkom z Únie preferenčný dovozný režim, je v súčasnosti v obzvlášť priaznivom konkurenčnom postavení. Vzhľadom na neexistenciu vhodných nástrojov vzájomnej pomoci pri riešení nezrovnalostí a s cieľom minimalizovať riziko podvodu a predchádzať akémukoľvek zneužitiu súvisiacemu s opätovným dovozom alebo spätným uvedením cukru alebo izoglukózy mimo kvóty do Únie by sa niektoré blízke miesta určenia mali vylúčiť zo zoznamu oprávnených miest určenia.

               (7)

               Vzhľadom na svoj charakter izoglukóza predstavuje nižšie odhadované riziko možného podvodu, a preto nie je potrebné obmedziť oprávnené miesta určenia pre vývoz izoglukózy mimo kvóty.

               (8)

               Opatrenia ustanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Stanovenie obmedzenia množstva cukru na vývoz mimo kvóty
   1.   Na hospodársky rok 2011/2012 od 1. októbra 2011 do 30. septembra 2012 sa podľa článku 61 prvého odseku písm. d) nariadenia (ES) č. 1234/2007 obmedzenie množstva bieleho cukru, na ktorý sa vzťahuje číselný znak KN 1701 99, na vývoz mimo kvóty bez nároku na náhradu stanovuje vo výške 650 000 ton.
   2.   Vývoz v rámci obmedzenia množstva stanoveného v odseku 1 sa povoľuje pre všetky miesta určenia s výnimkou:

               a)

               tretích krajín: Andorra, Lichtenštajnsko, Svätá stolica (Vatikánsky mestský štát), San Maríno, Chorvátsko, Bosna a Hercegovina, Srbsko (3), Čierna Hora, Albánsko a Bývalá juhoslovanská republika Macedónsko;

               b)

               území členských štátov, ktoré netvoria súčasť colného územia Únie: Faerské ostrovy, Grónsko, Helgoland, Ceuta, Melilla, samosprávne obce Livigno a Campione d'Italia a oblasti Cyperskej republiky, nad ktorými vláda Cyperskej republiky nevykonáva skutočnú moc;

               c)

               európskych území, za vonkajšie vzťahy ktorých zodpovedá niektorý členský štát a ktoré netvoria súčasť colného územia Únie: Gibraltár.

         Článok 2
   Stanovenie obmedzenia množstva izoglukózy na vývoz mimo kvóty
   1.   Na hospodársky rok 2011/2012 od 1. októbra 2011 do 30. septembra 2012 sa podľa článku 61 prvého odseku písm. d) nariadenia (ES) č. 1234/2007 obmedzenie množstva izoglukózy, na ktorú sa vzťahujú číselné znaky KN 1702 40 10, 1702 60 10 a 1702 90 30, na vývoz mimo kvóty bez nároku na náhradu stanovuje vo výške 50 000 ton sušiny.
   2.   Vývoz výrobkov uvedených v odseku 1 sa povolí iba v prípade, že spĺňajú podmienky ustanovené v článku 4 nariadenia (ES) č. 951/2006.
   Článok 3
   Nadobudnutie účinnosti
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   Uplatňuje sa od 1. januára 2012.
   Jeho účinnosť končí 30. septembra 2012.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. apríla 2011

            Za Komisiu

            predseda

         José Manuel BARROSO

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 178, 1.7.2006, s. 24.

      (3)  Ako aj Kosovo podľa rezolúcie Bezpečnostnej rady Organizácie Spojených národov č. 1244 z 10. júna 1999.


title: Vykonávacie nariadenie Komisie (EÚ) č. 165/2013 z  22. februára 2013 , ktorým sa vopred stanovuje výška pomoci na súkromné skladovanie masla na rok 2013

text:
               23.2.2013

               SK

               Úradný vestník Európskej únie

               L 51/11

      VYKONÁVACIE NARIADENIE KOMISIE (EÚ) č. 165/2013
   z 22. februára 2013,
   ktorým sa vopred stanovuje výška pomoci na súkromné skladovanie masla na rok 2013
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 43 písm. a) a d) v spojení s jeho článkom 4,
   keďže:

               (1)

               V článku 28 nariadenia (ES) č. 1234/2007 sa stanovuje pomoc poskytovaná na súkromné skladovanie masla.

               (2)

               Z vývoja cien a zásob masla vyplýva, že na trhu vládne nerovnováha, ktorú možno odstrániť alebo zmierniť prostredníctvom sezónneho skladovania. S ohľadom na súčasný stav na trhu je vhodné poskytnúť od 1. marca 2013 pomoc na súkromné skladovanie masla.

               (3)

               Nariadením Komisie (ES) č. 826/2008 z 20. augusta 2008, ktorým sa ustanovujú všeobecné pravidlá poskytovania pomoci Spoločenstva na súkromné skladovanie niektorých poľnohospodárskych produktov (2), sa stanovili spoločné pravidlá vykonávania schémy pomoci na súkromné skladovanie.

               (4)

               Podľa článku 6 nariadenia (ES) č. 826/2008 sa pomoc stanovená vopred má poskytnúť v súlade s podrobnými pravidlami a podmienkami stanovenými v kapitole III uvedeného nariadenia.

               (5)

               V súlade s článkom 29 nariadenia (ES) č. 1234/2007 by sa pomoc mala stanoviť s prihliadnutím na náklady na skladovanie a pravdepodobné trendy vo vývoji cien čerstvého masla a masla zo zásob.

               (6)

               Je vhodné stanoviť pomoc na náklady na uskladnenie a vyskladnenie dotknutých výrobkov a pomoc na denné náklady na skladovanie v chladiarenských skladoch a na financovanie.

               (7)

               Na uľahčenie vykonávania súčasného opatrenia pri zohľadnení existujúcej praxe v členských štátoch by sa pomoc mala vzťahovať len na výrobky, ktoré už boli úplne uskladnené. Preto by sa mala zaviesť výnimka z článku 7 ods. 3 nariadenia (ES) č. 826/2008.

               (8)

               Ak sú požadované informácie týkajúce sa podrobností skladovania už zahrnuté v žiadosti o pomoc, je vhodné v záujme zvýšenia administratívnej efektívnosti a zjednodušenia upustiť od požiadavky oznámiť tie isté informácie po uzavretí zmluvy, ako sa stanovuje v článku 20 prvom odseku písm. a) nariadenia (ES) č. 826/2008.

               (9)

               Z dôvodu zjednodušenia a zvýšenia logistickej efektívnosti by sa členským štátom malo povoliť upustiť od požiadavky uvádzať na každej skladovanej jednotke číslo zmluvy v prípade, ak sú čísla zmlúv zaznamenané v skladovej evidencii.

               (10)

               V záujme zvýšenia administratívnej efektívnosti a zjednodušenia a vzhľadom na osobitnú situáciu v oblasti skladovania masla by sa mali kontroly stanovené v článku 36 ods. 6 nariadenia (ES) č. 826/2008 vykonať minimálne v prípade polovice zmlúv. V dôsledku toho by sa mala ustanoviť výnimka z uvedeného článku.

               (11)

               V nariadení Komisie (ES) č. 792/2009 z 31. augusta 2009, ktorým sa stanovujú podrobné pravidlá poskytovania informácií a predkladania dokumentov členskými štátmi Komisii v rámci spoločnej organizácie trhov, režimu priamych platieb, podpory poľnohospodárskych výrobkov a režimov uplatniteľných na najvzdialenejšie regióny a menšie ostrovy v Egejskom mori (3), sa stanovujú spoločné pravidlá oznamovania informácií a predkladania dokumentov zo strany príslušných orgánov členských štátov Komisii. Tieto pravidlá zahŕňajú najmä povinnosť členských štátov využívať informačné systémy, ktoré sprístupnila Komisia, a validovanie prístupových práv orgánov alebo jednotlivcov na zasielanie oznámení. V uvedenom nariadení sa navyše stanovujú spoločné zásady, ktoré sa uplatňujú na informačné systémy s cieľom zaručiť autentickosť, integritu a čitateľnosť dokumentov v priebehu času. Zabezpečuje sa ním aj ochrana osobných údajov.

               (12)

               Podľa nariadenia (ES) č. 792/2009 sa musí povinnosť využívať informačné systémy v súlade s uvedeným nariadením stanoviť v nariadeniach, ktorými sa zriaďuje povinnosť osobitného oznamovania.

               (13)

               V rámci vnútorných pracovných postupov a vzťahov s orgánmi zúčastnenými na spoločnej poľnohospodárskej politike Komisia vypracovala informačný systém, ktorý umožňuje elektronické spravovanie dokumentov a postupov.

               (14)

               Povinnosti oznamovania v prípade súkromného skladovania masla možno splniť prostredníctvom uvedeného systému v súlade s nariadením č. (ES) 792/2009, a to najmä povinnosti stanovené v článku 35 nariadenia (ES) č. 826/2008.

               (15)

               Z dôvodu jasnosti by účinnosť tohto nariadenia mala skončiť posledným dňom stanoveným na ukončenie zmluvného skladovania.

               (16)

               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   1.   V tomto nariadení sa stanovuje pomoc na súkromné skladovanie soleného a nesoleného masla, ako sa uvádza v článku 28 písm. a) nariadenia (ES) č. 1234/2007, v prípade zmlúv uzavretých od 1. marca 2013.
   2.   Ak sa v tomto nariadení neustanovuje inak, uplatňuje sa nariadenie (ES) č. 826/2008.
   Článok 2
   Jednotkou množstva uvedenou v článku 16 ods. 2 písm. c) nariadenia (ES) č. 826/2008 je „skladovaná dávka“, ktorá zodpovedá množstvu výrobku, na ktoré sa vzťahuje toto nariadenie, ktoré váži aspoň jednu tonu a je homogénneho zloženia a kvality, vyrobené v jednom závode, uskladnené v jednom sklade v jeden deň.
   Článok 3
   1.   Odchylne od článku 7 ods. 3 nariadenia (ES) č. 826/2008 sa žiadosti vzťahujú len na výrobky, ktoré už boli úplne uskladnené.
   2.   Článok 20 prvý odsek písm. a) nariadenia (ES) č. 826/2008 sa neuplatňuje.
   3.   Členské štáty môžu upustiť od požiadavky uvedenej v článku 22 ods. 1 písm. e) nariadenia (ES) č. 826/2008 uvádzať číslo zmluvy v prípade, že sa vedúci skladu zaviaže zaznamenať číslo zmluvy do evidencie uvedenej v bode III prílohy I k uvedenému nariadeniu.
   4.   Odchylne od článku 36 ods. 6 nariadenia (ES) č. 826/2008 príslušný orgán zodpovedný za kontrolu vykoná ku koncu obdobia zmluvného skladovania kontrolu hmotnosti a identifikačných údajov skladovaného masla metódou odberu vzoriek minimálne v prípade polovice zmlúv, a to počas celého obdobia vyskladňovania trvajúceho od augusta 2013 do februára 2014.
   Článok 4
   1.   Pomoc na výrobky uvedené v článku 1 je:

               —

               14,88 EUR na tonu skladovaného výrobku v prípade fixných nákladov na skladovanie,

               —

               0,25 EUR na tonu skladovaného výrobku na deň v prípade zmluvného skladovania.

         2.   Zmluvné skladovanie sa začína 1. marcom a končí 15. augustom 2013. Vyskladnenie sa môže začať najskôr 16. augustom 2013. Zmluvné skladovanie sa končí dňom predchádzajúcim dňu vyskladnenia alebo najneskôr posledným februárovým dňom roka nasledujúceho po uskladnení.
   3.   Pomoc sa môže poskytnúť len v prípade, ak obdobie zmluvného skladovania trvá 90 až 210 dní.
   Článok 5
   1.   Členské štáty oznámia Komisii:

               a)

               do každého utorka za predchádzajúci týždeň množstvá, na ktoré boli uzatvorené zmluvy, ako aj množstvá výrobkov, na ktoré boli predložené žiadosti o uzatvorenie zmlúv, ako sa vyžaduje v článku 35 ods. 1 písm. a) nariadenia (ES) č. 826/2008;

               b)

               najneskôr na konci každého mesiaca za predchádzajúci mesiac informácie o zásobách vyžadované podľa článku 35 ods. 1 písm. b) nariadenia (ES) č. 826/2008.

         2.   Oznámenia uvedené v odseku 1 sa podávajú podľa nariadenia (ES) č. 792/2009.
   Článok 6
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Jeho účinnosť sa končí 28. februára 2014.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. februára 2013

            Za Komisiu

            predseda

         José Manuel BARROSO

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 223, 21.8.2008, s. 3.

      (3)  Ú. v. EÚ L 228, 1.9.2009, s. 3.


title: Vykonávacie nariadenie Komisie (EÚ) č. 389/2011 z  19. apríla 2011 týkajúce sa povolenia enzymatického prípravku endo-1,4-beta-xylanázy, subtilizínu a alfa-amylázy ako kŕmnej doplnkovej látky pre nosnice (držiteľ povolenia spoločnosť Danisco Animal Nutrition)  Text s významom pre EHP

text:
               20.4.2011

               SK

               Úradný vestník Európskej únie

               L 104/7

         VYKONÁVACIE NARIADENIE KOMISIE (EÚ) č. 389/2011
   z 19. apríla 2011
   týkajúce sa povolenia enzymatického prípravku endo-1,4-beta-xylanázy, subtilizínu a alfa-amylázy ako kŕmnej doplnkovej látky pre nosnice (držiteľ povolenia spoločnosť Danisco Animal Nutrition)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:

               (1)

               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj podmienky a postupy udeľovania takýchto povolení.

               (2)

               V súlade s článkom 7 nariadenia (ES) č. 1831/2003 bola podaná žiadosť o schválenie enzymatického prípravku endo-1,4-beta-xylanázy produkovanej Trichoderma reesei ATCC PTA 5588, subtilizínu produkovaného Bacillus subtilis ATCC 2107 a alfa-amylázy produkovanej Bacillus amyloliquefaciens ATCC 3978. K uvedenej žiadosti boli pripojené údaje a dokumenty vyžadované podľa článku 7 ods. 3 nariadenia (ES) č. 1831/2003.

               (3)

               Žiadosť sa týka povolenia enzymatického prípravku endo-1,4-beta-xylanázy, subtilizínu a alfa-amylázy ako kŕmnej doplnkovej látky pre nosnice, ktorý má byť zaradený do kategórie doplnkových látok „zootechnické doplnkové látky“.

               (4)

               Používanie prípravku endo-1,4-beta-xylanázy, subtilizínu a alfa-amylázy bolo schválené nariadením Komisie (ES) č. 1087/2009 (2) na obdobie desiatich rokov v prípade kurčiat na výkrm, kačíc a moriek na výkrm.

               (5)

               Európsky úrad pre bezpečnosť potravín (ďalej len „úrad“) vo svojom stanovisku zo 7. decembra 2010 (3) dospel k záveru, že enzymatický prípravok endo-1,4-beta-xylanázy, subtilizínu a alfa-amylázy nemá za navrhovaných podmienok používania nepriaznivé účinky na zdravie zvierat, ľudí, ani na životné prostredie, a že uvedená doplnková látka má potenciál zlepšiť parametre produkcie vajec v prípade nosníc. Úrad nepovažuje osobitné požiadavky na monitorovanie po uvedení na trh za potrebné. Overil aj správu o metóde analýzy tejto kŕmnej doplnkovej látky v krmive, ktorú predložilo referenčné laboratórium Európskej únie pre kŕmne doplnkové látky zriadené nariadením (ES) č. 1831/2003.

               (6)

               Z posúdenia enzymatického prípravku endo-1,4-beta-xylanázy, subtilizínu a alfa-amylázy vyplýva, že podmienky na udelenie povolenia stanovené v článku 5 nariadenia (ES) č. 1831/2003 sú splnené. Preto by sa používanie tohto prípravku malo povoliť tak, ako sa uvádza v prílohe k tomuto nariadeniu.

               (7)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa povoľuje ako doplnková látka vo výžive zvierat za podmienok stanovených v uvedenej prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom svojom rozsahu a priamo uplatniteľné vo všetkých členských štátoch.
      V Bruseli 19. apríla 2011

            Za Komisiu

            predseda

         José Manuel BARROSO

      (1)  Ú. v. EÚ L 268, 18.10.2003, s. 29.

      (2)  Ú. v. EÚ L 297, 13.11.2009, s. 4.

      (3)  EFSA Journal (2011); 9(1):1949.

      PRÍLOHA

                  Identifikačné číslo doplnkovej látky

                  Názov držiteľa povolenia

                  Doplnková látka

                  Zloženie, chemický vzorec, opis, analytická metóda

                  Druh alebo kategória zvierat

                  Maximálny vek

                  Minimálny obsah

                  Maximálny obsah

                  Iné ustanovenia

                  Koniec platnosti povolenia

                  Jednotky aktivity/kg kompletného krmiva s obsahom vlhkosti 12 %

                     Kategória zootechnických doplnkových látok. Funkčná skupina: látky zvyšujúce stráviteľnosť

                  4a10

                  Danisco Animal Nutrition

                  Endo-1,4-beta-xylanáza
                  EC 3.2.1.8
                  Subtilizín
                  EC 3.4.21.62
                  ALFA-amyláza
                  EC 3.2.1.1

                                 Zloženie doplnkovej látky

                              Prípravok endo-1,4-beta-xylanázy produkovanej Trichoderma reesei (ATCC PTA 5588), alfa-amylázy produkovanej Bacillus amyloliquefaciens (ATCC 3978) a subtilizínu produkovaného Bacillus subtilis (ATCC 2107) v pevnom stave s minimálnou aktivitou:

                                          —

                                          endo-1,4-beta-xylanázy: 1 500 U (1)/g,

                                          —

                                          subtilizínu: 20 000 U (2)/g,

                                          —

                                          alfa-amylázy: 2 000 U (3)/g a

                                 charakteristika účinnej látky

                              endo-1,4-beta-xylanáza produkovaná Trichoderma reesei (ATCC PTA 5588), alfa-amyláza produkovaná Bacillus amyloliquefaciens (ATCC 3978) a subtilizín produkovaný Bacillus subtilis (ATCC 2107).

                                 Analytické metódy
                                  (4)

                              Stanovenie účinnej látky v doplnkovej látke, premixoch a krmivách.

                                          Endo-1,4-beta-xylanáza: kolorimetrická metóda založená na kvantifikácii vo vode rozpustných zafarbených fragmentov, ktoré sa vytvoria pôsobením endo-1,4-beta-xylanázy na komerčne predávané pšeničné arabinoxylánové substráty zosieťované azurínom;

                                          alfa-amyláza: kolorimetrická metóda založená na kvantifikácii vo vode rozpustných zafarbených fragmentov, ktoré sa vytvoria pôsobením alfa-amylázy na komerčne predávané škrobové substráty zosieťované azurínom;

                                          subtilizín: kolorimetrická metóda založená na kvantifikácii vo vode rozpustných zafarbených fragmentov (azurín), ktoré sa vytvoria pôsobením subtilizínu na komerčne predávané kazeínové substráty zosieťované azurínom.

                  Nosnice

                  —

                              endo-1,4-beta-xylanáza
                              300 U

                              subtilizín
                              4 000 U

                              alfa-amyláza
                              400 U

                  —

                              1.

                              V návode na použitie doplnkovej látky je potrebné uviesť teplotu pri skladovaní, lehotu trvanlivosti a stabilitu pri granulovaní.

                              2.

                              Na použitie v kŕmnej zmesi bohatej na škrobové a neškrobové polysacharidy (najmä arabinoxylány a beta-glukány), napr. obsahujúcej viac ako 40 % kukurice.

                              3.

                              Na účely bezpečnosti: počas manipulácie sa má použiť ochranná dýchacia maska, okuliare a rukavice.

                  10. mája 2021

         (1)  1 U je množstvo enzýmu, ktoré pri pH 5,3 a teplote 50 °C uvoľní za jednu minútu 0,5 μmolu redukujúceho cukru (vyjadreného ako ekvivalenty xylózy) zo substrátu zosieťovaného xylánu z ovsených pliev.

         (2)  1 U je množstvo enzýmu, ktorý pri pH 7,5 a teplote 40 °C uvoľní za jednu minútu 1 μmol fenolovej zlúčeniny (ekvivalentov tyrozínu) z kazeínového substrátu.

         (3)  1 U je množstvo enzýmu, ktoré pri pH 6,5 a teplote 37 °C uvoľní za jednu minútu 1 μmol glukozidových väzieb zo zosieťovaného škrobového substrátu nerozpustného vo vode.

         (4)  Podrobné informácie o analytických metódach sú k dispozícii na tejto webovej stránke referenčného laboratória Európskej únie pre kŕmne doplnkové látky: www.irmm.jrc.be/eurl-feed-additives.


title: Vykonávacie nariadenie Komisie (EÚ) č. 95/2013 z  1. februára 2013 o povolení prípravku Pediococcus acidilactici CNCM MA 18/5M ako kŕmnej doplnkovej látky pre všetky druhy rýb s výnimkou lososoblížnych (držiteľ povolenia Lallemand SAS)  Text s významom pre EHP

text:
               2.2.2013

               SK

               Úradný vestník Európskej únie

               L 33/19

         VYKONÁVACIE NARIADENIE KOMISIE (EÚ) č. 95/2013
   z 1. februára 2013
   o povolení prípravku Pediococcus acidilactici CNCM MA 18/5M ako kŕmnej doplnkovej látky pre všetky druhy rýb s výnimkou lososoblížnych (držiteľ povolenia Lallemand SAS)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:

               (1)

               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

               (2)

               V súlade s článkom 7 nariadenia (ES) č. 1831/2003 bola predložená žiadosť o nové použitie prípravku Pediococcus acidilactici CNCM MA 18/5M. K uvedenej žiadosti boli pripojené údaje a doklady, ktoré sú vyžadované podľa článku 7 ods. 3 nariadenia (ES) č. 1831/2003.

               (3)

               Žiadosť sa týka povolenia prípravku Pediococcus acidilactici CNCM MA 18/5M ako kŕmnej doplnkovej látky na nové použitie pre všetky druhy rýb. Táto kŕmna doplnková látka má byť zaradená do kategórie doplnkových látok „zootechnické doplnkové látky“.

               (4)

               Používanie prípravku Pediococcus acidilactici CNCM MA 18/5M bolo povolené bez časového obmedzenia vo výkrme kurčiat nariadením Komisie (ES) č. 1200/2005 (2) a pre ošípané vo výkrme nariadením Komisie (ES) č. 2036/2005 (3), na obdobie 10 rokov pre lososoblížne a krevety nariadením Komisie (ES) č. 911/2009 (4), pre odstavčatá ošípaných nariadením Komisie (EÚ) č. 1120/2010 (5) a pre nosnice nariadením Komisie (EÚ) č. 212/2011 (6).

               (5)

               Európsky úrad pre bezpečnosť potravín (ďalej len „úrad“) dospel vo svojom stanovisku z 11. septembra 2012 (7) k záveru, že za navrhovaných podmienok použitia má prípravok Pediococcus acidilactici CNCM MA 18/5M potenciál mať priaznivý účinok pri rozvoji všetkých druhov rýb, a tým zvyšovať podiel dobre stavaných rýb a znižovať deformácie kostí.

               (6)

               Z posúdenia prípravku Pediococcus acidilactici CNCM MA 18/5M vyplýva, že podmienky na udelenie povolenia v zmysle článku 5 nariadenia (ES) č. 1831/2003 sú splnené. Preto by sa používanie tohto prípravku malo povoliť v súlade s prílohou k tomuto nariadeniu.

               (7)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Prípravok vymedzený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „iné zootechnické doplnkové látky“, sa povoľuje ako doplnková látka vo výžive zvierat za podmienok stanovených v uvedenej prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. februára 2013

            Za Komisiu

            predseda

         José Manuel BARROSO

      (1)  Ú. v. EÚ L 268, 18.10.2003, s. 29.

      (2)  Ú. v. EÚ L 195, 27.7.2005, s. 6.

      (3)  Ú. v. EÚ L 328, 15.12.2005, s. 13.

      (4)  Ú. v. EÚ L 257, 30.9.2009, s. 10.

      (5)  Ú. v. EÚ L 317, 3.12.2010, s. 12.

      (6)  Ú. v. EÚ L 59, 4.3.2011, s. 1.

      (7)  Vestník EFSA (EFSA Journal) 2012; 10(9):2886.

      PRÍLOHA

                  Identifikačné číslo doplnkovej látky

                  Názov držiteľa povolenia

                  Doplnková látka

                  Zloženie, chemický vzorec, opis, analytická metóda

                  Druh alebo kategória zvierat

                  Maximálny vek

                  Minimálny obsah

                  Maximálny obsah

                  Iné ustanovenia

                  Koniec platnosti povolenia

                  Jednotky aktivity na kg kompletného krmiva s obsahom vlhkosti 12 %

                     Kategória zootechnických doplnkových látok. Funkčná skupina: Iné zootechnické doplnkové látky (priaznivo ovplyvňujú rast).

                  4d1712

                  Lallemand SAS

                     Pediococcus acidilactici CNCM MA 18/5M

                                 Zloženie doplnkovej látky

                              Prípravok Pediococcus acidilactici CNCM MA 18/5M obsahujúci minimálne 1 × 101 CFU/g doplnkovej látky

                                 Charakteristika účinnej látky

                              Životaschopné bunky Pediococcus acidilactici CNCM MA 18/5 M

                                 Analytické metódy
                                  (1)

                                          Výpočet: difúznou platňovou metódou použitím MRS agar (EN 15786:2009)

                                          Identifikácia: gélová elektroforéza v pulznom poli (Pulsed Field Gel Electrophoresis – PFGE)

                  Všetky druhy rýb okrem lososoblížnych

                  —

                  1 × 109

                  —

                              1.

                              V návode na použitie doplnkovej látky a premixu uviesť teplotu pri skladovaní, lehotu skladovateľnosti a stabilitu pri granulovaní.

                              2.

                              Na účely bezpečnosti: pri manipulácii použiť ochrannú dýchaciu masku, okuliare a ochranné rukavice.

                  22. február 2023

         (1)  Podrobné informácie o analytických metódach sú k dispozícii na tejto webovej stránke referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx